关于大暑节气的古诗 大暑这时正值“中伏”前后,是一年中最热的时期,下面是为您整理的“关于大暑节气的古诗”,仅供参考,希望您喜欢! 关于大暑节气的古诗 大暑松下卧起二首 宋·陈天瑞 炎威一何骄,不有商飙惨。 苍茫云海路,飞龙不可览。 我本灌园人,昔乃从铅椠。 万事已恢心,十载空尝胆。 亭亭松篁边,小池开菡萏。 芬清泥自污,根固波徒撼。 终日哦其间,一卧寂百感。 相期晚节香,看此秋容淡。 乙未六月大暑 宋·方回 平分天四序,最苦是炎蒸。 在我须无 欲,于斯患不能。 又应当闵雨,谁识始藏冰。 人力回元造,生生实所凭 满江红·大暑 宋·刘将孙 南浦绿波,只断送、行人行色。虽只是、鹏抟九万,天池春碧。鸾侣凤朋争快睹,鸥盟鹭宿空曾识。到玉堂、天上念西江,今非昔。 公去也,宁怀别。人感旧,情空切。但岁寒松柏,相期茂悦。好在莫偿尘土债,风流宁可金门客。俯人间、大暑少清风,多炎热。 大暑留召伯埭 宋·尤袤 清风不肯来,烈日不肯暮。 平生山林下,散发颇箕踞。 一官走王事,三伏在道途。 我非褦襶儿,亦尔困驰骛。 居然 恋俎豆,安得免羁馽。 区区竟何营,汩汩此飘寓。 渊明应笑人,有底不归去。 (唐·徐夤《萤》) 月坠西楼夜影空,透帘穿幕达房栊。 流光堪在珠玑列,为火不生榆柳中。 一一照通黄卷字,轻轻化出绿芜丛。 欲知应候何时节,六月初迎大暑风。 销夏 唐·白居易 何以销烦暑,端居一院中。 眼前无长物,窗下有清风。 热散由心静,凉生为室空。 此时身自得,难更与人同。 夏日闲放 唐·白居易 时暑不出门,亦无宾客至。 静室深下帘,小庭新扫地。 褰裳复岸帻,闲 傲得自恣。 朝景枕簟清,乘凉一觉睡。 午餐何所有,鱼肉一两味。 夏服亦无多,蕉纱三五事。 资身既给足,长物徒烦费。 若比箪瓢人,吾今太富贵。 登殊亭作 唐·元结 时节方大暑,试来登殊亭。 凭轩未及息,忽若秋气生。 主人既多闲,有酒共我倾。 坐中不相异,岂恨醉与醒。 漫歌无人听,浪语无人惊。 时复一回望,心目出四溟。 谁能守缨佩,日与灾患并。 请君诵此意,令彼惑者听。 大暑 宋·曾几 赤日几时过,清风无处寻。 经书聊枕籍,瓜李漫浮沉。 兰若静复静,茅茨深又深。 炎蒸乃如许,那更惜分阴。 大暑戏赠希古 宋·张耒 去年挥汗对淮流,寒暑那知复一周。 土润何妨兼伏暑,火流行看放清秋。 鬓须总白难相笑,观庙俱闲好并游。 只怕樽前夸酒量,一挥百盏不言休。 和晁应之大暑书事 宋·张耒 蓬门久闭谢来车,畏暑尤便小阁虚。 青引嫩苔留鸟篆,绿垂残叶带虫书。 寒泉出井功何有,白羽邀凉计已疏。 忍待西风一萧瑟,碧鲈斫鲙意何如。 六月十八日夜大暑 宋·司马光 老柳蜩螗 噪,荒庭熠燿流。 人情正苦暑,物怎已惊秋。 月下濯寒水,风前梳白头。 如何夜半客,束带谒公侯。 知识链接 古人如何过“大暑”? 由于酷热气候,在以大暑为代表的三伏天内,人们以安居静养为主。为了消暑,还发明了种种民俗,在古代尤为昌盛。古有伏日颁冰之仪式,即伏日将头年腊月窖藏的寒冰取出,供人们消暑。 唐宋至明清帝都京师,入夏即有皇家赐冰之举。宋代朝廷从初伏日开始,“每日赐近臣冰,人四匣”。明代还会在立夏日,赐冰给文武大臣。明代文学家钟惺《夏冰》即是对此事的记载。当时在京城有敲击冰 盏、沿街叫卖凉冰的小贩,直到清代仍存,冰盏发出的声音清脆悦耳,史料记载其“清冷可听,亦太平之音响也”。至晚清,北京仍有赐冰之举。从暑伏日到立秋,各衙门例有赐冰,按照官员等级不同发放“冰票”,人们凭借冰票自行领取。 沿湖赏荷花,亦是古人消暑的佳趣。盛夏六月荷花盛开,无论北京、杭州、南京,人们在傍晚时分,出门欣赏新开的荷花。相较而言,萧放认为北京什刹海“荷花最盛”,旧时 每至六月,士女云集。而杭州西湖自唐代以后开始种植青莲,文人雅士暑日则泛舟其上;而南京的莫愁湖、玄武湖是盛夏赏荷的胜地。 暑月游船也是当时 民俗之一。旧时南京人在大暑时节,乘船夜游秦淮,“呼茗清谈”,赏月观景,风光无限。